open-index/open-wikipedia-markdown huggingface dataset:
Bard College

**Bard College** er et privat lærested i byen Annandale-on-Hudson i delstaten New York i USA. Det er et *[[liberal arts]]*-college, med en selektiv opptakspraksis.

Det ble grunnlagt i 1869 av John Bard under navnet St. Stephens College. Det var da tilknyttet den episkopale kirke i New York. På 1930-tallet var det et tilfluktssted for europeiske intellektuelle, blant dem Hannah Arendt, Stefan Hirsch og filosofen Heinrich Blücher.

Bard gir eksamener helt opp til doktorgrad, og har drøye 2&nbsp;000 studenter. Skolepengene (2006) er på 34&nbsp;080 dollar, som er høyt i amerikansk sammenheng. Internatprisen er 10&nbsp;000 dollar, som også ligger i det øvre sjiktet.

Det amerikanske bandet Steely Dan ble dannet av to studenter ved Bard College.

## Rangeringer
*[[U.S. News & World Report]]* rangerte Bard College som nummer 45 blant liberal arts-collegene i USA i 2015, *[[Forbes]]* plasserte det på 125.-plass blant alle colleger i USA, mens *[[Washington Monthly]]* rangerte det som nr. 212 av amerikanske liberal arts-colleger i 2014.

Bard College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.

## Referanser

## Eksterne lenker
*
Sven Wollter

**Sven Justus Fredrik Wollter** (født 11. januar 1934 i Vasa församling i Göteborg, død 10. november 2020 i Luleå) var en svensk skuespiller. Han ble kjent da han medvirket i TV-serien *[[Raskens]]* på 1970-tallet.

Wollter bodde sammen Viveka Seldahl fra 1971 til hennes død 2001. Han var far til Ylva (død 1992) og Stina Wollter, Lina Wollter, Karl Seldahl og Magnus. Han var gift med journalisten Lisa Wede.

Wollter var engasjert i Kommunistiska Partiet og var blant artistene som er representert på musikksamlingen *[[(r) Största hittarna]]*, utgitt av partiet på 1990-tallet.

Wollter døde kort tid etter at han ble smittet av covid-19.

## Filmografi (utvalg)
* 2007 – *[[Elias og Kongeskipet]]*
* 2006 – *[[Trigger (film)|Trigger]]*
* 2006 – *[[Sigillet]]* (lundensisk karnevalsfilm)
* 2006 – *[[Van Veeteren - Tilfellet G|Tilfellet G]] (Svensk tittel: Van Veeteren – Fallet G)*
* 2006 – *[[Svalan, katten, rosen, döden]]*
* 2006 – *[[Førstebetjenten og tausheten]] (Svensk tittel: Van Veeteren – Moreno och tystnaden)*
* 2005 – *[[Borkmanns punkt]]*
* 2005 – *[[Van Veeteren|Münsters fall]]*
* 2005 – *[[Carambole (film)|Carambole]]*
* 2005 – *[[Störst av allt]]*
* 2002 – *[[Skattkammarplaneten]]* (Stemmen til karakteren *Long John Silver* i Disney's 42. klassiker)
* 2002 – *[[Dieselråttor och Sjömansmöss]]* (Julkalender)
* 2001 – *[[Återkomsten]]* (Mini-serie)
* 2001 – *[[Dieselråttor och Sjömansmöss]]* (Julkalender)
* 2001 – *[[Kvinna med födelsemärke]]* (Mini-serie)
* 2001 – *[[En sang for Martin]]*
* 2001 – *[[En kærlighedshistorie]]* 
* 1999 – *[[Det grovmaskiga nätet]]* (Mini-serie)
* 1999 – *[[Sally]]* (TV-serie)
* 1999 – *[[Ivar Kreuger (miniserie)|Ivar Kreuger]]* (mini-serie)
* 1999 – *[[Den 13:e krigaren]]*
* 1996 – *[[Jerusalem (film)|Jerusalem]]*
* 1995 – *[[Alfred (film)|Alfred]]*
* 1994 –  *[[Änglagård - andra sommaren]]*
* 1992 – *[[Änglagård]]*
* 1989 – *[[Tre kärlekar]]* (TV-serie gjesterolle)
* 1989 – *[[Husbonden - piraten på Sandön]]* (TV-serie)
* 1987 – *[[En film om kärlek]]*
* 1986 – *[[I lagens namn]]*
* 1984 – *[[Mannen från Mallorca]]*
* 1981 – *[[Kallocain]]* (TV-stykke)
* 1976 – *[[Mannen på taket]]*
* 1976 – *[[Raskens]]* (TV-serie)
* 1974 – *[[Rymmare]]*
* 1973 – *[[Ett köpmanshus i skärgården]]* (TV-serie)
* 1967 – *[[Jag är nyfiken - gul]]*
* 1966 – *[[Hemsøboerne (TV-serie)|Hemsøboerne]]* (Hemsöborna) (TV-serie)

## Teaterroller (utvalg)
* 2005 – Johannes Puntila i *[[Herr Puntila och hans dräng Matti]]* av Bertolt Brecht på Norrbottensteatern i Luleå

## Priser (utvalg)
* 1973 – Svenska Dagbladets Thaliapris

## Referanser


## Eksterne lenker
* 
* 
*
Glenn Solberg

**Glenn Solberg** (født 1972) er en norsk håndballtrener og tidligere håndballspiller. Han blir regnet som som en av Norges beste håndballspillere gjennom tidene og vant som spiller titler i Norge, Spania og Tyskland. Solberg har tidligere vært hovedtrener for Sveriges herrelandslag og St. Hallvard, og assistenttrener for Norges herrelandslag og Fjellhammer IL. Som landslagstrener for Sverige tok Solberg gull i EM 2022, sølv i VM 2021 og bronse i EM 2024.

Solberg spilte 122 kamper og scoret 250 mål for det norske landslaget. 

## Karriere

### Klubb
Solberg begynte seniorkarrieren som håndballspiller hos Reistad IL på 1980-tallet. I 1992 gikk Reistad IL og IF Sturla sammen for å danne Drammen HK. I 1996 vant Solberg Europacupen med Drammen. I 1997 gikk han til den tyske klubben HSG Nordhorn sammen med Frode Hagen. Klubben sikret opprykk til Bundesligaen i 1999. I 2002 ble Solberg og Hagen kjøpt av den spanske klubben FC Barcelona. I løpet av to sesonger med klubben vant Solberg det spanske seriemesterskapet, Europacupen, den Europeiske supercupen og den spanske cupen. 

I 2004 gikk Solberg til SG Flensburg-Handewitt, mens Frode Hagen gikk til konkurrenten THW Kiel. Året etter vant han den tyske cupen med Flensburg. I 2006 dro Solberg tilbake til Norge for å spille for Drammen HK. Han ble seriemester med klubben i 2007 og vant både serien og den norske cupen i 2008. Solberg la opp som spiller i 2008, men gjorde et comeback for Drammen i sesongen 2009/10 etter skader på sentrale spillere i klubben.

### Landslag
Solberg debuterte for Norges herrelandslag i 1994. Han spilte 122 landskamper og scoret 250 mål før han sluttet på landslaget i 2008. Solberg var en del av Norges landslagstropp under VM i 1997 og 2005, og EM 2008.

### Trener
Fra 2014 til 2016 var Solberg assistenttrener for Norges herrelandslag. I 2015 tok han over som trener for St. Hallvard Håndballklubb i Lier og ledet laget til opprykk til Eliteserien i 2016. Etter nedrykk fra Eliteserien i 2017 sikret laget et nytt opprykk i 2019. Mellom 2018 og 2019 var Solberg en del av trenerapparatet i SG Flensburg-Handewitt. 

I 2020 ble Solberg hovedtrener for Sveriges herrelandslag. Han ledet laget til sølvmedalje i VM 2021 og femteplass i Sommer-OL 2020 i Tokyo. Solberg og det svenske landslaget tok gull i EM 2022. I 2023 ble Solberg assistenttrener for Fjellhammer IL. Det svenske landslaget havnet på fjerdeplass i VM 2023 og tok bronse i EM 2024. Solberg ledet landslaget under Sommer-OL 2024 i Paris, hvor de ble slått ut av Danmark i kvartfinalen, og ga seg som trener for Sverige i september samme år. 

## Meritter

### Som spiller
**Drammen HK**

* EHF City Cup: 1996
* Eliteserien: 1997, 2007, 2008, 2010
* Norgesmesterskapet: 2008

**HSG Nordhorn**

* 2. Handball-Bundesliga: 1999

**FC Barcelona**

* EHF Cup: 2003
* EHF Supercup: 2004
* Liga ASOBAL: 2003
* Copa del Rey: 2004
* Supercopa ASOBAL: 2004
* Lliga dels Pirineus: 2003

**SG Flensburg-Handewitt**

* DHB-Pokal: 2005

### Som trener
**Sveriges herrelandslag**

* VM 2021: 
* EM 2022: 
* EM 2024: 

## Referanser


## Eksterne lenker
*
Time Capsule

**Time Capsule** er et trådløst nettverkstilsluttet datalager kombinert med en Wi-Fi-basestasjon i samsvar med 802.11n-standarden produsert av Apple Inc.. Den ble introdusert på Macworld Conference & Expo 15. januar 2008. Time Capsule er designet for å fungere med sikkerhetskopieringsprogrammet Time Machine, som ble introdusert i Mac OS X 10.5 Leopard.

## Referanser


## Eksterne lenker
*
Baker College

**Baker College** er et privat, laveregrads college i staten Michigan i USA, med i alt ni læresteder på ulike steder i delstaten. I 2006 var det i alt 29&nbsp;585 studenter ved Baker College.

Høyskolen har røtter tilbake til 1888, men ble høyskole i 1911 og de ni campusene hvor det idag undervises er (2006):

* BC of Allen Park   (2003) – 1&nbsp;923 studenter
* BC of Auburn Hills (1911) – 3&nbsp;740 studenter
* BC of Cadillac (1986) – 1&nbsp;640 studenter
* BC of Clinton Township (1990) – 5&nbsp;281 studenter
* BC of Flint (1911) – 5&nbsp;776 studenter
* BC of Jackson (1994) – 1&nbsp;730 studenter
* BC of Muskegon (1888) – 5&nbsp;022 studenter
* BC of Owosso (1984) – 2&nbsp;875 studenter
* BC of Port Huron (1990) – 1&nbsp;598 studenter

Det er i tillegg fem underavdelinger i Cass City, Coldwater, Fremont, Sandusky og West branch, alle i Mississippi. Utover dette tilbys fjernundervisning over Internett:

Baker tilbyr høyere utdanning til studenter som ellers ville ha vanskelig for å få adgang ved universiteter i delstaten, og har en lav terskel for å slippe inn studenter kombinert med gode låneordninger og god oppfølging av studentene. Baker støtter også aktivt opp om *Affirmative Action* og er universelt utformet for funksjonshemmede.

Det betales US$ 6&nbsp;600 i skolepenger ved alle lærestedene, og internatprisene er lave. Det gis undervisning opp til graden Bachelor, dvs treårige studier i business, sykepleie, lærerutdanning, interiørdesign, arkitektur og IT-fag. , Det er også et eget senter for høyere studier med tildeling av Mastergrad.

## Referanser


## Eksterne lenker
* 
*
Van Veeteren

**Van Veeteren** er hovedpersonen i en serie på ti romaner av Håkan Nesser, samt i ni filmer basert på bøkene. Van Veeteren er en tidligere politimann. I filmene spilles han av Sven Wollter.

## Handling og gjennomgangsfigurer
Romanene utspiller seg i den fiktive byen Maardam, som ligger i et ubestemt nordeuropeisk land som minner om Nederland, Sverige, Tyskland og Polen. Byen er mellomstor og har et gjennomgående vassdrag, liksom et kanalsystem. Mange mener at Nesser har fått inspirasjon fra sin egen hjemby Kumla, og også nærliggende Örebro. Det finnes ikke noe kart over Maardam og de andre plassene som nevnes i forbindelse med bøkene, men steds- og gatenavn har allikevel en kontinuitet mellom bøkene. Mer konkret ble byens utseende i og med filmatiseringene av bøkene på begynnelsen av 2000-tallet. De fleste scenene ble spilt inn sør i Sverige, på steder som skulle oppfattes som kulturelt nøytrale. Produksjonsteamene sørget også for å utstyre bilene som er synes i filmene, med spesielle, ikke-svenske registreringsskilter.

Utover politietterforsker van Veeteren selv, er Ewa Moreno, Münster og Erich Van Veeteren gjennomgangsfigurer. I filmene spilles politikvinnen Ewa Moreno av Eva Rexed; hun har hovedrollen i *Ewa Morenos fall*. Münster er en annen politimann som har hovedrollen i *Münsters fall* fra 2005. Han spilles av Thomas Hanzon. Erich Van Veeteren er sønnen til Van Veeteren, og har slått inn på en kriminell løpebane.

## Bibliografi

### Romaner
*1993: *Bok 1 Det grovmaskiga nätet* – norsk tittel: *Det grovmaskede nettet*
*1994: *Bok 2 Borkmanns punkt* – norsk tittel: *Borkmanns punkt*
*1995: *Bok 3 Återkomsten* – norsk tittel: *Tilbakekomsten*
*1996: *Bok 4 Kvinna med födelsemärke* – norsk tittel: *Kvinnen med fødselsmerket*
*1997: *Bok 5 Kommissarien och tystnaden* – norsk tittel: *Førstebetjenten og tausheten*
*1998: *Bok 6 Münsters fall* – norsk tittel: *Münsters sak*
*1999: *Bok 7 Carambole* – norsk tittel: *Carambole*
*2000: *Bok 8 Eva Morenos fall* – norsk tittel: *Ewa Morenos sak*
*2001: *Bok 9 [[Svalen, katten, rosen, døden|Svalan, katten, rosen, döden]]* – norsk tittel: *Svalen, katten, rosen, døden*
*2003: *Bok 10 Fallet G* – norsk tittel: *Tilfellet G*

### Lydbøker
De fleste romanene er lest inn på lydbok i norsk utgave.

## Filmatiseringer
*1999: *Det grovmaskiga nätet*
*2000: *Återkomsten*
*2000: *[[Kvinna med födelsemärke]]*
*2005: *[[Borkmanns punkt]]*
*2005: *[[Münsters fall]]*
*2005: *[[Carambole (film)|Carambole]]*
*2006: *[[Førstebetjenten og tausheten]]* (svensk tittel: *Moreno & tystnaden*)
*2006: *Svalan, katten, rosen, döden*
*2006: *[[Van Veeteren - Tilfellet G|Tilfellet G]]* (svensk tittel: *Van Veeteren – Fallet G*)

### Skuespillere
*Van Veeteren – Sven Wollter
*Münster – Thomas Hanzon
*Ewa Moreno – Eva Rexed
*Jaan Blauvelt – Björn Bengtsson
*Erich Van Veeteren – Josef Säterhagen

## Referanser
Australian Open 2003

**Australian Open 2003** ble arrangert i Melbourne 13. – 26. januar. Australian Open er en Grand Slam-turnering i tennis. Singleturneringen for herrer ble vunnet av Andre Agassi og dameturneringen av Serena Williams begge fra USA.

## Menn
### Åttendelfinaler

### Kvartfinaler

### Semifinaler

### Finale

## Kvinner
### Åttendelfinaler

### Kvartfinaler

### Semifinaler

### Finale

## Eksterne lenker
* ITF Menn , Kvinner
Fjerde Mosebok

**Fjerde Mosebok** eller **Numeri** (hebraisk: ) er den fjerde boka i Bibelen, og en av de fem Mosebøkene i Den hebraiske Bibelen (Tanakh) og Det gamle testamentet. Den norske tittelen henviser til forestillingen at Moses var forfatteren til de fem første bøkene i *Bibelen*. På hebraisk heter den *Ba-midbar*, «I ørkenen», og den greske tittelen er Ἀριθμοί, *Arithmoi*, på latin *Numeri* (tall). Boken har en lang og kompleks historie, men dens endelige form er antagelig grunnet de jødiske prestenes redigering av en jahvistisk kilde (en hypotetisk kilde til *[[Tora]]* eller *Pentateuk*) som ble sammenstilt en gang i tidlig persisk periode, 400-tallet f.Kr. Navnet Tallenes bok kommer fra to opptellinger av de israelske stammene og forteller om reisen fra Sinai til Moab, og klagene til folket på veien.

Fjerde Mosebok begynner på Sinaifjellet hvor israelittene har mottatt deres lover og deres pakt med Gud, og Gud har tatt bolig blant dem i tabernakelet (helligdommen). Oppgaven som ligger foran dem er å ta Det hellige land i besittelse. Det ble tatt opptelling av stammene og forberedelser ble gjort for å gjenoppta deres vandring. Israelittene begynte deres reise, men det er knurring over strabasene, og over autoriteten til Moses og Aron. For disse handlingene straffet Gud rundt 15 000 av dem på ulikt vis. De kommer til grensen av Kanaan og sender inn spioner. Da de får høre hva spionene fryktsomt kan fortelle om forholdene i Kanaan, nekter israelittene å ta landet i besittelse. Gud fordømmer dem til døden i villmarken inntil en ny generasjon kan vokse opp og utføre oppgaven. Boken ender med at den nye generasjonen av israelitter på slettene i Moab er klare til å krysse elven Jordan.

## Referanser


## Eksterne lenker
* «Fjerde Mosebok», *Nettbibelen*
Albert av Riga

**Albert av Riga** (*Albert von Buxthövden*, *Albrekt*; født ca. 1165 i Bexhövede, Niedersachsen, død 17. januar 1229 i Riga) var biskop av Riga på 1200-tallet. Biskopen stiftet Sverdbroderordenen, grunnla Den tyske ordens Østersjøprovins, og grunnla byen Riga. Albert av Riga tilhørte antakeligvis adelsslekten *Appeldern* fra den nordtyske byen Bremen.

## Liv og virke
Albert av Riga var kannik i den tyske byen Bremen da han i 1199 ble utnevnt til biskop av Livland (Dagens Estland og Latvia), som var valgt av den tyske keiseren for å kristnes og koloniseres av tyske riddere. I Livland etterfulgte Albert biskop Berthold, som hadde falt i et slag mot livlenderne. 

Albert kom til Livland på våren 1200. Han ledet en styrke med vervede soldater hovedsakelig fra Sachsen, som omfattet 23 stridsklare skip. I 1201 flyttet Albert bispesetet fra byen Yxkull til Riga, som han grunnla sammen med gotlandske kjøpmenn samme år. Året etter stiftet han Sverdbroderordenen, *Brøderene av Kristi ridderskap*. Ordenens oppgave var å forsvare bispesetet, og underlegge seg og kue den baltiske befolkningen i området rundt byen, og dermed sikre den lukrative handelen langs elven Daugava.

Alberts menn fikk borger i de nye områdene for sine tjenester. Han reiste til Tyskland og Roma for å be om et korstog mot Livland. Albert erobret, med sverdsriddernes hjelp, på kort tid områdene på begge sider av nedre Daugava. 

I 1207 fikk han Livland som len av den tyske keiseren, og samme år gav han en tredjedel av det erobrede området til Sverdridderordenen. Senere kom han i konflikt med ordenen, og dette innledet en nesten hundre års lang stridighet mellom biskopen og ordenen. Albert erobret videre Semgallen år i 1219 og forsøkte til og med å innta Estland, men mislyktes. Albert søkte en allianse med Danmarks kong Valdemar Seier, men i stedet erobret Valdemar selv landet samme år. I stedet inntok og kristnet Albert Saaremaa i 1227, og opprettet stift der og i Estland og Semgallen.

De kirkelige forholdene ble ordnet i 1224 av den pavelige utsendingen Vilhelm av Sabina. I 1225 ble Albert utnevnt til tysk riksfyrste.

## Historisk ettermæle
Albert gikk inn i historien som en betydelig misjonsbiskop. Han fikk tusenere av frivillige til å melde seg til å reise til det østlige Baltikum og misjonere med ordet eller sverdet. Han ble kjent for dine talegaver som misjonspredikant og sine evner til å utbygge bispedømmets og misjonsmarke.

Frem til reformasjonen ble Albert æret som helgen i Riga.

## Referanser


## Kilder
*''Nordisk Familjebok'', Uggleupplagan, bind 1, side 482-483
*Urban, Wiliam; *Tyska orden, Nordens korsriddare* (2006), side 104-109
Barnard College

**Barnard College** er et treårig, privat college for kvinnelige studenter i New York, USA. Det er formelt tilknyttet Columbia University, men har uavhengig campus, ledelse, budsjett og faglig utvikling. Det ble grunnlagt i 1889. Fagområdene er musikk, humaniora, teologi og samfunnsvitenskapelige fag.

Barnard College gir utdanning i *liberal arts*-disipliner på nivået bachelor, og hadde 2&nbsp;350 studenter og 324 vitenskapelig ansatte i 2006. 

Forretningskvinnen Martha Stewart, musikeren Suzanne Vega og skuespilleren Cynthia Nixon studerte ved Barnard College.

Fra 1997 til 1999 var Elie Wiesel gjesteprofessor i jødiske studier ved Barnard College.

## Rangeringer

*[[U.S. News & World Report]]* rangerte Barnard College som nummer 32 blant liberal arts-collegene i USA i 2015, *[[Forbes]]* plasserte det på 42.-plass blant alle colleger i USA, mens *Washington Monthly* rangerte det som nr. 50 av amerikanske liberal arts-colleger i 2014.

Barnard College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.

## Referanser

## Eksterne lenker
*
Bestikk (andre betydninger)

**Bestikk** kan på norsk bety:

# Spise- og serveringsbestikk som kniv, skje og gaffel
# Legebestikk, kirurgiske instrumenter (eller opprinnelig etuiet til slikt utstyr)
# Tegnebestikk eller sirkelbestikk, det vil si passer, rissefjær og annet tegneredskap til geometrisk tegning og liknende (eller opprinnelig etuiet til slikt utstyr)
# Bestikkregning, beregning av kurs og utseilt distanser for å beregne antatt posisjonen til et skip
# Bestikklugar, rom i styrehuset på en båt der en foretar navigering

Ordet *bestikk* i de tre første betydningene kommer fra det tyske *Besteck* eller *Bestech*, avledet av verbet *bestecken* som betyr «stikke inn i». Bestikk betegnet derfor opprinnelig «noe en stikker noe inn i» og ble brukt om etuier til instrumenter og redskaper, for eksempel et skrin eller futteral med plass til skje, kniv og gaffel, til legebestikk eller tegnebestikk.  

*Bestikk* i betydninga «beregning av skipsposisjon» er avledet av det nederlandske verbet *bestecken*, det vil si «stake opp» eller «avgrense». 

## Eksterne lenker
* Oppslagsordet «bestikk» i ''Bokmålsordboka''
* Oppslagsordet «bestik» i ''Ordbog over det danske sprog 1750-1950''
Bayamon Central University

**Bayamon Central University** (sp *Universidad Central de Bayamon*), er et uavhengig, pavelig universitet i byen Bayamon på Puerto Rico. Det ble grunnlagt i 1970 av dominikanerordenen og hadde i 2006 i alt 2&nbsp;913 studenter og 218 vitenskapelig ansatte. 

Det betales US$ 4&nbsp;440 i skolepenger, og studiene strekker seg til Mastergradsnivå. Rektor er professor Nilda Nadal (2007).

## Referanser


## Eksterne lenker
*
Australian Open 2008

**Australian Open 2008** ble arrangert i Melbourne 14.–27. januar. Australian Open er en Grand Slam-turnering i tennis. Singleturneringer for herrer ble vunnet av serberen Novak Đoković og dametittelen av Marija Sjarapova.

## Menn
### Åttendelfinaler

### Kvartfinaler

### Semifinaler

### Finale

## Kvinner
### Åttendelfinaler

### Kvartfinaler

### Semifinaler

### Finale

## Double og mixeddouble
### Finale double menn

### Finale double kvinner

### Finale mixeddouble
Change

**Change** (eng. *forandring*) kan vise til 

**I musikk**:
* «Change», sang av Bobby Darin fra 1968, også brukt i filmen *[[Beyond The Sea]]*
* «Change», en sang av Tears for Fears utgitt i 1983 på albumet *[[The Hurting]]*
* «Change», en sang av Blind Melon utgitt i 1992 på albumet *[[Blind Melon (album)|Blind Melon]]*
* «Change (In the House of Flies)», en sang av det amerikanske bandet Deftones
* «Change», en sang utgitt i 2007 av American Idol-finalisten Kimberley Locke på hennes andre album, *[[Based on a True Story]]*.
* *Change*, et album utgitt i 2000 av Sons of the Desert
* *Change*, et album utgitt i 2001 av The Dismemberment Plan
* *Change*, et album utgitt i 2003 av Ray Wilson
* Change (Sugababes), et album utgitt i 2007 av Sugababes
** Change (singel), en singel utgitt i 2007 fra albumet ovenfor
* Change (band), et amerikansk-europeisk band

**Annet**
* Change Islands, øyer i den canadiske provinsen Newfoundland og Labrador

## Se også
* Changemaker
* Chang'e
Baylor University

**Baylor University** er et privat, ikke-kommersielt universitet i byen Waco, Texas. Det er knyttet til baptistkirken. Det hadde i 2006 i alt 14.040 studenter, med undervisning opp til doktorgradsnivå (Ph.D).

I 1845 ble Baylor University grunnlagt i Independence, Texas, hvilket gjør det til den eldste institusjonen for høyere utdanning i Texas. Universitetet flyttet til Waco i 1886 og ble slått sammen med **Waco University**.

Skolepengene ved Baylor er på US$ 24&nbsp;490.

## Referanser


## Eksterne lenker
*
Alessandro Leopardo

**Alessandro Leopardo** (Leopardi; 1447–1522) var en italiensk billedhogger, bronsestøper og arkitekt som  virket i Venezia. Flaggstengene på Markuskirken i Venezia er hans mest berømte arbeid.

Leopardi arbeidet først som myntstøper, og gikk etterhvert over til bronse.

Hans første kjente arbeide er doge Andrea Vendramins gravmæle i kirken *San Giovanni e Paolo*; her samarbeidet han med Tullio Lombardo.

I 1492 støpte han Bartolomeo Colleonis store rytterbilde av Andrea del Verrocchio. Senere samarbeidet han med billedhoggeren Antonio Lombardo om gravmælet til kardinal Zeno i San Marco (1503–04) og skapte også den rikt forsirede bronsesokkelen for fanemastene på Markusplassen. Leopardis hovedverk er kirken Santa Giustina i Padova, som ble fullendt etter hans død.

## Referanser
Casale Monferrato

**Casale Monferrato** er en by i regionen Piemonte, i Italia. Det er 34 929 innbyggere i Casale Monferrato (2013). Byen ligger på høyre side av elva Po om lag 60&nbsp;km fra Torino, og på andre siden av elva strekker Posletten seg.

## Referanser


## Eksterne lenker
*  (italiensk)
Bacamarte

**Bacamarte** var et brasiliansk progressiv rock-band. De ble stiftet I 1974 av fjorten år gamle Mario Neto, men de ble snart oppløst. I 1977 stiftet Neto Bacamarte på nytt med nye musikere. Det var denne oppstillingen som i 1978 spilte inn Bacamartes opus, Depois do Fim. Neto var redd for at plateutgivelsen skulle drukne blant all diskomusikken som florerte på hitlistene, og bestemte seg for å ta vare på opptakene til verden var klar for dem. I 1982 ble han overtalt av en venn til å la en lokal radiostasjon spille albumet i sin helhet. Responsen var overveldende, og albumet ble sluppet på vinyl tidlig i 1983. Et andre album ble sluppet i 1999, med materiale fra 80-tallet; det blir som regel sett på som en Mario Neto-soloplate, da bare han selv og keyboardist Robério Molinari bidrar.

## Medlemmer
Jane Duboc (vokal) 
Márcus Moura (fløyte, trekkspill)  
Mario Neto (elektrisk og akoustisk gitar, piano, keyboard, bass, trommer, perkusjon, vokal) 
Mr. Paul (perkusjon) 
Delto Simas (bass) 
Marco Verissimo (trommer)  
Sergio Villarim (keyboard) 

## Diskografi
* Depois Do Fim – 1983
* Sete Cidades – 1999




## Kilder
* https://web.archive.org/web/20010119091000/http://www.bacamarte.com.br/

## Eksterne lenker
*
François Tourte

**François Tourte** (født ca. 1747, død  25. april 1835) var en fransk instrumentmaker som er mest kjent for å ha laget utsøkte fiolinbuer.  Han arbeidet som urmaker i åtte år, han gikk inn som assistent hos sin far, som hadde buemakerverksted i Paris. Han eksperimenterte lenge med å gjøre buen anvendelig for den stadig mer avanserte fiolinteknikken, blant annet ved hjelp av ulike tresorter, modeller og mål. På slutten av 1770-årene fram til den modellen av fiolinbue som fremdeles er i bruk. Tourte’s buer er av utsøkt kvalitet  og de er veldig ettertraktet.

## Referanser
Bellarmine University

**Bellarmine University** er et uavhengig, katolsk universitet i Louisville, delstaten Kentucky i USA. Det ble grunnlagt i 1950 under erkebispedømmet Louisville.

Bellarmine gir undervisning opp til doktorgrad, og hadde i 2006 i alt 2&nbsp;627 studenter og 300 vitenskapelig ansatte. Skolepengene er US$ 24&nbsp;150.

Rektor siden 1990 er Joseph J. McGowan. Fagkretsen er de klassiske *liberal arts*-fagene: Humaniora, sosialvitenskapelige fag, teknologi og sykepleie. Innen 2020 er visjonen å ble det ledende katolske universitetet i sørstatene, blant annet ved å starte skoler innen jus, farmasi, veterinærmedisin og arkitektur.

## Referanser


## Eksterne lenker
* 
* Vision 2020
Australian Open 2004

**Australian Open 2004** ble arrangert i Melbourne 16. – 30. januar. Australian Open er en Grand Slam-turnering i tennis. Singleturneringen for herrer ble vunnet av Roger Federer fra Sveits og dameturneringen av Justine Henin-Hardenne fra Belgia.

## Menn
### Åttendelfinaler

### Kvartfinaler

### Semifinaler

### Finale

## Kvinner
### Åttendelfinaler

### Kvartfinaler

### Semifinaler

### Finale

## Eksterne lenker
* ITF Menn , Kvinner
TOSLINK

**TOSLINK** er en standard for optisk transport av digitale lydsignaler. Standarden ble utformet av Toshiba i 1983. Toslink brukes for å koble sammen komponenter som for eksempel cd- og dvd-spillere med forsterkeren i et stereoanlegg.
Optiske kabler har den fordelen over koaksialkabler at det ikke trengs skjerming for elektromagnetisk stråling.
Navnet kommer fra TOShiba-LINK.

Opprinnelig ble det overført rådata fra en cd-spiller gjennom toslink, men i dag benyttes stort sett standarden S/PDIF.
Belmont University

**Belmont University** er et uavhengig, kristent universitet i Nashville, Tennessee. Det ble grunnlagt i 1951.

Undervisningen gis opp til doktorgradsnivå (Ph.D), og det var 4&nbsp;481 studenter i 2006. Skolepengene var samme år US$ 19&nbsp;780. Studentene kommer (2008) fra 26 ulike land, det er 75 fagstudier og tolv masterprogrammer. Rektor er (2008) Robert Fisher.

## Referanser


## Eksterne lenker
* 
* BU Lile D. Bunch Library
Benedictine University

**Benedictine University** er et uavhengig katolsk universitet i Lisle i Illinois i USA. Det ble grunnlagt i Chicago i 1887, og flyttet til Lisle i 1901. Fortsatt står enkelte benediktinske munker fra det nærliggende klosteret i undervisningsstillinger ved skolen.

*Ben* hadde 3&nbsp;900 studenter i 2006, og 353 vitenskapelig ansatte. Skolepengene var samme år US$ 20&nbsp;310. Det gis undervisning opp til doktorgrad. William J. Carroll har vært rektor siden 1995.

## Referanser


## Eksterne lenker
*
Familiesangboka Mandelblomsten

***Familiesangboka Mandelblomsten*** er en salmebok som brukes av den kristne menigheten Brunstad Christian Church som er beregnet spesielt på barn og unge og i familiesammenheng.

Sangboka er utgitt av Skjulte Skatters Forlag på sju språk (norsk, engelsk, tysk, fransk, nederlandsk, dansk og finsk), men ingen av utgavene inneholder alle sangene. Sangboka har 335 sanger «felles», og i tillegg har utgavene på norsk, tysk, engelsk og nederlandsk hver sin tilleggssamling med sanger spesielt for språket, gjerne knyttet opp til sanger med spesielle tradisjoner i språket eller nasjonene som benytter det. Til sammen er det 447 sanger i sangboka. Den norske utgaven inneholder blant annet ulike jule- og fedrelandssanger.

Den er utviklet fra tidligere barnesangbøker i Brunstad Christian Church, men er mer omfattende enn tidligere sangbøker. Den har blant annet mange flere sanger og et videre språkspekter, og det er lagt vekt på å finne originale tekster og melodier. Tittelen på sangboka er hentet fra Bibelen, og baserer seg på 4. Mosebok kapittel 17 og Jeremias kapittel 1, vers 11 og 12.

## Utvalg av sanger

### Tilleggssanger

## Referanser
Adolfo Nicolás

**Adolfo Nicolás Pachón** (født 29. april 1936 i Villamuriel de Cerrato i Spania, død 20. mai 2020 i Tokyo) var en spansk katolsk prest og jesuittordenens 30. generalsuperior. Han ble valgt til embedet, som i prinsipp er livsvarig, den 19. januar 2008. Men den 21. mai 2014 kunngjorde han at han ville fratre og innkalte til en generalkongregasjon for 2016 i det øyemed å velge ordenens neste generalsuperior. 

## Liv og virke
### Jesuitt
Adolfo Nicolás trådte inn i jesuittordenen som novise i 1953 i Aranjuez nær Madrid i Spania, og tok lisensgraden i filosofi i Alcalá i Madrid. Han ble så sendt til Tokyo, der han tok den teologiske grunnutdannelsen ved det jesuittdrevne Sophiauniversitetet.

### Prest
Han ble presteviet 17. mars 1967. 

Fra 1968 til 1971 tok han mastergrad i teologi ved Det pavelige universitet Gregoriana i Roma. Fra 1978 til 1984 var han leder for East Asian Pastoral Institute i Manila. Senere var han rektor ved ordenens skolastikat i Tokyo (1991–1993) og så provinsial for jesuittene i Japan (1993–1996). Det meste av sine første 43 år som jesuitt tilbragte han på forskjellige steder i Asia, fremfor alt i Japan, der han også virket som dosent i teologi ved Sophiauniversitetet i Tokyo. 

Pater Nicolás var fra 2004 og frem til valget leder for jesuittenes ledelseskonferanse for Øst-Asia og Oseania, Jesuit Conference for East Asia and Oceania (JCEAO), med sete i Quezon City på Filippinene. Umiddelbart før dette arbeidet han i tre år i et fattig innvandrersogn i Tokyo, der han levde blant og var sjelesørger for filippinske og andre asiatiske innvandrere. 

### Generalsuperior
Han ble valgt til generalsuperior under konklavelignende forhold i ordenens hovedkvarter i Borgo Santo Spirito nær Vatikanet i Roma under en generalkongregasjon innen ordenen med 217 delegater. Jesuittordenen er verdens største katolske presteorden, med 19&nbsp;200 medlemmer som virker i 125 land verden over (2007). Forgjengeren, nederlenderen pater Peter Hans Kolvenbach, hadde valgt å fratre etter 24 år i embedet, i en alder av 79 år.  

I mai 2014 kunngjorde han i et brev til alle ordenens medlemmer at han hadde avstemt med pave Frans at han skulle fratre ved utgangen av 2016.

### Senere år
Kort etter valget av hans etterfølger, pater Arturo Sosa, den 14. oktober 2016, vendte pater Nicolás tilbake til Filippinene. 

Han virket så som spiritualis, åndelig veileder, ved East Asian Pastoral Institute ved jesuittenes Ateneo de Manila University.

Pater Adolfo Nicolás, vendte i 2018 av helsemessige grunner tilbake til sin hjemlige ordensprovins og levde til sust på et eldrehjem i Tokyo. Han døde i mai 2020 i Tokyo etter lengre tids sykdom

## Referanser
Longyearbyen skole

**Longyearbyen skole** er en grunnskole med skolefritidsordning og en avdeling for videregående opplæring i Longyearbyen på Spitsbergen, Svalbard. Longyearbyen skole er en kombinert barne- og ungdomsskole med elever fra 1.–10. trinn. I tillegg har skolen en videregående avdeling, samt SFO. Per april 2023 hadde den 274 elever, fordelt på grunnskole (238 elever) og videregående avdeling (36 elever).

Longyearbyen skole har rundt 57 ansatte. I tillegg til det pedagogiske personalet, jobber assistenter/fagarbeidere både i grunnskole og i skolefritidsordningen. Skolen har videre en administrasjonsmedarbeider/spesialkonsulent, og en miljøarbeider (80 % stilling). Avdelingsledere har som deler av sin stilling rådgiverfunksjonen for ungdoms- og videregåendetrinn og undervisningspersonell funksjon som ressurslærer/lærerspesialist.

Skolens ledelse består av avdelingsleder for første til fjerde trinn, avdelingsleder for femte til syvende trinn, avdelingsleder for åttende til tiende trinn, og avdelingsleder for videregående avdeling.

Videregående avdeling har for skoleåret 2022/23 22 elever på studiespesialisering, 14 elever på bygg og anleggsteknikk/ YSK.

Ansvaret for Longyearbyen skole ble fra 1. januar 2007 overført fra staten til Longyearbyen lokalstyre.

## Historie

Allerede i det første driftsåret til Store Norske Spitsbergen Kulkompani var det undervisning i Longyearbyen, og frem til 1919 var det fem til ti barn som fikk undervisning. Fra høsten 1920 ble det opprettet ordinær skoledrift i en liten brakke på Skjæringa. I det første året ble undervisningen gitt i et lokale på 12 kvadratmeter, med åtte elever og én lærer. Da den første kirken stod ferdig i 1921, ble kirkens leseværelse tatt i bruk som skole og arealet økte til 20 kvadratmeter. I 1937 ble bruksskolen i Longyearbyen lovfestet, og året etter stod en egen skolebygning ferdig.

I forbindelse med evakueringen av befolkningen i perioden 1942–45, ble undervisningen avholdt på et slott i Storbritannia. Da befolkningen kom tilbake etter krigens slutt, var både skolen og resten av byen nedbrent. Skolen fikk da tilhold i midlertidige lokaler i et hus på Haugen. I 1951 fikk skolen to rom, ett for de eldste elevene og ett for de yngste, i det da nye forsamlingshuset, Huset.

I 1971 stod en ny skole ferdig på Haugen, midt i Longyeardalen. Norges siste verksskole ble avviklet i 1976 og Staten, ved Kirke- utdannings- og forskningsdepartementet, overtok driften av skolen fra Store Norske Spitsbergen Kulkompani.

### Rektorer
* 2018–: Frode Westby Thorstad (fra Bjørnsletta skole)
* –2018: Terje Leren
* 1977 - 2002: Hallvard Holm 
* - 1977: Karl Stålseth 

## Referanser


## Eksterne lenker
*
City University of New York

**City University of New York** er et kommunalt universitet i New York, USA. CUNY er det tredje største universitetssystemet i USA, etter State University of New York (SUNY) og California State University.

Det ble grunnlagt i 1847 og er det største kommunale universitet i landet med elleve underlagte høyskoler *(colleges)*, seks lavere høyskoler *(community colleges)* og syv læresteder for høyere studier *(graduate schools)*.

CUNY er en samling av 24 skoler.
CUNY har 45 000 ansatte.
CUNY har årlig 274 000 studenter.
CUNY har 11, 4 år colleges.
2/3 av studentene i CUNY går på en av de 11 colleges.
Stephen Brier er professor ved CUNY og medforfatter til «Austerity Blues:Fighting for the Soul of Public Education»
Professional Staff Congress er den største fagforeningen ved CUNY, med 25 000 medlemmer.
CUNY budsjettet er på $3,2 milliarder.
I 1989 var 20% av budsjettet dekket av skolepenger fra studenter.
I dag er 45% av budsjettet dekket inn av skolepenger fra studentene.
En innbygger av staten New York må betale $6 330 i skolepenger.
Halvparten av studentene som betaler $6 330 i skolepenger rapporterer inntekter i familien under $30 000.
Joseph Awadjie er innvandrer fra Ghana, innehaver av en bachelor grad fra Brooklyn College, aktiv masterstudent ved Brooklyn College, og styreleder i CUNY University Student Senate.
Lisa S. Coico er første CUNY alumni som er City College president.

CUNY består av følgende underlagte skoler:

* Bernard M. Baruch College (1919) – 15&nbsp;730 studenter opp til doktorgradsnivå
* Brooklyn College (1930) – 15&nbsp;947 studenter opp til mastergrad
* City College (1847) – 13&nbsp;244 studenter opp til M.Phil-nivå
* College of Staten Island (1955) – 12&nbsp;313 studenter opp til mastergrad
* Hunter College (1870) – 20&nbsp;899 studenter opp til mastergrad
* John Jay College of Criminal Justice (1964) – 14&nbsp;051 studenter opp til doktorgradsnivå
* Lehman College, Bronx (1931) – 10&nbsp;814 studenter opp til mastergrad
* Medgar Evers College (1969) – 5&nbsp;562 studenter opp til bachelornivå
* New York City College of Technology – ca. 11&nbsp;000 studenter (2008)
* Queens College (1937) – 18&nbsp;107 studenter opp til mastergrad
* York College (1967) – 6&nbsp;185 studenter opp til bachelornivå
* Macaulay Honors College (2001) – for fattige, talentfulle studenter
* CUNY Teacher Academy (lokalisert på syv av de andre collegene)
* The Sophie Davis School of Miomedical Education
* CUNY School of professional Studies
* CUNY Graduate Center
* CUNY Graduate School of Journalism
* CUNY Law School

I mellomkrigstiden var det særlig mange jødiske studenter som gikk på CUNY, fordi blant annet Ivy League-universitetene ikke tok inn jøder som studenter på denne tiden.

CUNY tildeler studenter fra ressurssvake hjem spesialstipender som dekker frie studier i opp til fire år, og yter dessuten videreutdanning til ansatte på alle nivåer i New York.

## Referanser




## Eksterne lenker
* 
* kart over institusjonene
* ''The Economist'' om Macaulay Honors College
Statens bibliotektilsyn

**Statens bibliotektilsyn** var en norsk statsetat som ble opprettet i 1949 og nedlagt i 2002. Etaten hadde ansvar for tilsyn med og utvikling av folkebibliotek og skolebibliotek.

Tilsynet ble opprettet som en videreføring av *Kirkedepartemenetets bibliotekkontor*, som ble opprettet i 1902 på initiativ av Haakon Nyhuus. Kontoret var først betjent av en *biblioteksakkyndig* i en deltidsstilling, men var i 1935 økt til et avdelingskontor i Kirke- og undervisningsdepartementet. Som en oppfølging av Bibliotekloven av 1947 ble Statens bibliotektilsyn opprettet i 1949. Etaten mistet mange av sine oppgaver ved kommunalreformen i 1984/85 som førte til bortfall av en rekke særtilskudd til kommunene. Etaten ble nedlagt 31.12.2002 i forbindelse med at ABM-utvikling ble etablert. 

Direktører i Statens bibliotektilsyn har vært Arne Kildal, Anders Andreassen, Else Granheim og Asbjørn Langeland.

Tilsynet utga tidsskriftet Bok og Bibliotek.

## Arkiv
Arkivet etter Statens bibliotektilsyn F fra perioden 1921-2004 finnes i Riksarkivet.
## Litteratur
* Erling Annaniassen og Geir Vestheim. *Bok over land : trekk ved Statens bibliotektilsyns historie*. Tano Aschehoug, 1999. ISBN 9788251839273
* Asbjørn Langeland. «En epoke tar slutt». I: *Årsmelding fra statens bibliotektilsyn 2001*. (pdf)
* Øivind Frisvold. «Utsyn fra Tilsynet : Ny bibliotekhistorie gir også perspektiv på dagens debatt» I: *Bok og bibliotek*, nr 7/8, 1999 (www) Anmeldelse av *Bok over land*

## Eksterne lenker
*
Interstate 95

**Interstate 95** (**I-95**) er en Interstate Highway som løper fra Miami i det sørlige Florida langs hele den amerikanske østkysten helt til Houlton i delstaten Maine, nær den kanadiske grense. Den er ca. 3000 kilometer lang. På sin vei er den innom 15 delstater og forbi hovedstaden Washington D.C. Motorveien betjener mange av det østlige USAs største og viktigste byer.

## Strekninger

## Større byer som betjenes
Fra nord mot sør:

* Portland, Maine
* Boston, Massachusetts
* Providence, Rhode Island 
* New Haven, Connecticut
* New York City, New York
* Newark, New Jersey
* Philadelphia, Pennsylvania
* Baltimore, Maryland
* Washington D.C., District of Columbia
* Richmond, Virginia
* Fayetteville, Nord-Carolina
* Florence, Sør-Carolina
* Savannah, Georgia
* Jacksonville, Florida
* Fort Lauderdale, Florida
* Miami, Florida

## Eksterne lenker
*
Kettlermonumentet

**Kettlermonumentet** var en minnesten i Beijing over den tyske diplomat von Kettler som ble drept under bokseropprøret. Arbeidet med monumentet begynte 25. juni 1901 og ble ferdigstilt 8. januar 1903. Minnesmerket ble i 1918, kort etter Tysklands nederlag under første verdenskrig, avskaffet. 

Clemens August von Kettler (født 22. november 1853 i Potsdam i Tyskland, drept 20. juni 1900 i Beijing) var Tysklands ambassadør i Kina da bokseropprøret brøt ut. Han var på vei fra den tyske legasjon til det kinesiske utenriksdepartement (*[[Zongli yamen]]*) for å protestere mot boksernes tiltakende trakassering av de utenlandske legasjoner da han ble myrdet på gaten.

Drapet var en hevnaksjon mot von Kettler, som i ukene forut for dette hadde skutt mot kinesere, blant annet skutt ned en mann som synes å ha vært helt ikketruende skjønt kledd som en bokser, og kidnappet sønnen hans – for så senere å skyte ham under et kolerisk anfall.     

Noen år senere ble det satt opp en minneportal på det sted han ble drept, i gaten *Chongwenmen da jie* (kjent av utlendingene som Hatamengaten).  Den var en hvit marmor*pailou* (seremoniell port) med inskripsjoner på kinesisk, tysk og latin som uttrykte keiserens beklagelse. 

Året etter at minnesmerket ble fjernet i 1918, fikk portalen et nytt navn: *Dygdens seier-porten*, og i 1953 endret man dette til *Beskyttelse av Freden-porten*.

## Referanser
Richard Biggs

**Richard T. Biggs** (1960–2004) var en amerikansk skuespiller på fjernsyn og teater, kjent for sine roller i tv-seriene *[[Days of Our Lives]]* og *[[Babylon 5]]*.

## Bakgrunn
### Tidlig liv og familie
Richard var født i Columbus i Ohio. Hna gikk på University of Southern California på et stipend, og han studerte teater. Han var lærer i en kort periode på en high school i Los Angeles før han fikk sin første større tv-rolle, som dr. Marcus Hunter i tv-serien *[[Days of Our Lives]]*.

Biggs giftet seg med Lori Gerber 1. august 1998.

### Skuespillerkarriere
Biggs spillte rollen Dr. Marcus Hunter i *[[Days of Our Lives]]* fra 1987 til 1992. Biggs sine teater-roller inkluderer *The Tempest,* *Cymbeline* og *The Taming of the Shrew*.

#### Babylon 5
I 1994 startet science fiction-serien *[[Babylon 5]]*. Biggs spilte rollen som Stephen Franklin, romstasjonen *Babylon 5* sin lege, samt en av de sentrale offiserene ombord. Serien gikk i fem sesonger, var en kjempesuksess og Biggs var med i alle. Han spilte også i noen episoder av spin-off serien *[[Crusade (TV-serie)|Crusade]].*

#### Etter ''Babylon 5''
Etter *Babylon 5*, spilte Biggs roller i serien *Any Day Now* og *Strong Medicine*, samt en gjentagende rolle på såpeoperaen *Guiding Light*.

På den tiden Biggs døde, hadde han en fast rolle i serien *Strong Medicine*; etter hans dødsfall, ble rollefiguren hans drept i en usett trafikkulykke. Biggs' siste film var *We Interrupt This Program*, en kortfilm som skulle komme sammen med filmen *[[Dawn of the Dead (2004)|Dawn of the Dead]]* på DVD. (I det korte klippet, er Biggs' *Babylon 5*-medspiller Bruce Boxleitner, hørt som stemmen til den amerikanske presidenten). 

### Helse og død
Biggs fikk diagnostisert hørselsproblemer da han var 13 år gammel, og var delvis døv i et øre, of fullstendig døv på det andre. Han brukte ofte sin kjendis-status for å skaffe penger til the Aliso Academy, en privat skole i Rancho Santa Margarita, California som er for både døve og hørende barn. 

Biggs døde brått i sitt hjem i Los Angeles, California av hjerteproblemer 22. mai 2004. Han etterlot seg konen og to sønner.

## Priser og nominasjoner
**Soap Opera Digest Awards**
* 1993 – **Vinner** – Outstanding Supporting Actor – *[[Days of Our Lives]]*

## Utvalgt filmografi
* 2002–2004 – *Strong Medicine*, (tv-serie 15 episoder)
* 2003 – *ER*, (tv-serie 1 episode)
* 2003 – *[[NYPD Blue]]*, (tv-serie 1 episode)
* 2002 – **, (tv-serie 1 episode)
* 2002 – *[[JAG (TV-serie)|JAG]]*, (tv-serie 1 episode)
* 1999 – *[[Beverly Hills, 90210]]*, (tv-serie 1 episode)
* 1999 – *[[Crusade (TV-serie)|Crusade]]*, (tv-serie 1 episode)
* 1994–1998 – *[[Babylon 5]]*, (tv-serie 93 episoder)
* 1998 – *[[Babylon 5: The River of Souls]]*, film
* 1998 – *[[Babylon 5: Thirdspace]]*, film
* 1998 – *[[Babylon 5: In the Beginning]]*, film
* 1987–1992 – *[[Days of Our Lives]]*, (tv-serie 2 episoder)
* 1987 – *[[Falcon Crest]]*, (tv-serie 1 episode)
* 1985 – *T.J. Hooker*, (tv-serie 1 episode)

## Referanser


## Eksterne lenker
* Official web site
* 
* Death Announcement by J. Michael Straczynski (Straczynski created Babylon 5)
* Richard Biggs Memorial Video by John E. Hudgens
Il ragazzo della via Gluck

**«Lyckliga gatan»** er en italiensk popballade med tekst av Luciano Beretta og Miki Del Prete, og melodi av Adriano Celentano, som spilte inn sangen i 1966.

## Svensk versjon
Den svenske teksten, **«Lyckliga gatan»**, som handler om nostalgiske minner fra barndommens idylliske gate, ble skrevet av slagerforfatteren Britt Lindeborg (1928–1998), og sangen ble spilt inn av den unge popartisten Anna-Lena Löfgren (1944–2010). «Lyckliga gatan» lå på Svensktoppen i 14 uker fra 10. desember 1967 til 10. mars 1968, en tid også som nummer én. Sangen toppet også salgslistene i Sverige, og den gav Löfgren hennes andre gullplate. Artisten sang ellers inn en tyskspråklig versjon under tittelen «Immer am Sonntag» beregnet på det tyske platemarkedet. «Lyckliga gatan» har blitt en klassisk popslager i Sverige og er spilt inn av flere svenske artister siden. Den svenske versjonen lå også på topp på VG-lista i 1968, og fortsatte å være populær i deler av Norge langt inn på 1970-tallet.

## Norsk versjon
Day Seedland skrev en norsk tekst. På norsk har den tittelen «Lykkelige gate».

### Innspilling
Margrethe Thoresen. Utgitt som b-side på singelen Triola TN&nbsp;493 i 1968.

## Annet
* *Lyckliga gatan* er tittelen på en LP-plate med Anna-Lena Löfgren 
* *Lyckliga gatan* er også en selvbiografisk bok av Britt Lindeborg, den svenske tekstforfatteren.
* Den svenske tittelen ga navn til den norske TV-serien *[[Lyckliga gatan (TV-serie)|Lyckliga gatan]]* som gikk på TV2 høsten 1999. 
* *Lyckliga gatan* var de homofiles kallenavn for det offentlige toalettet i nærheten av det gamle Rikshospitalet i Oslo, ifølge Svein Skeids byvandringer i Oslo i 2008.
* «Il ragazzo della via Gluck» kom i en franskspråklig versjon, «La maison où j'ai grandi», i 1966, sunget av Françoise Hardy.

## Referanser


## Eksterne lenker
* Den svenske teksten
* Den italienske originalteksten
Kongsberg Satellite Services

**Kongsberg Satellite Services AS (KSAT)** er et norsk selskap, som er en verdensledende tjenesteleverandør for mottak av satellittdata. Historien deres begynte allerede i 1968 med Tromsø Telemetri Stasjon, før KSAT ble etablert i 2002 av Norsk Romsenter og Kongsberg Defence & Aerospace. De hadde i utgangen av 2019 mer enn 220 ansatte.

Selskapet har bakkestasjoner over hele verden, hovedkontoret er i Tromsø. Det er etablert salgskontor i Oslo, Stockholm og Colorado. I Longyearbyen, Svalbard har KSAT verdens største kommersielle antennepark Svalbard Satellittstasjon. 

Selskapet tilbyr tjenester som TT&C, Data acquisition, Hosting services, LEOP og launcher support, sounding rocket support og data handling. I tillegg til data brukt til jordobservasjon. I 2018 ble det etablert en dedikert enhet i selskapet, KSATLITE**,** for å møte etterspørselen i det stadig voksende New Space-markedet. USAs romfartsorganisasjon NASA benytter per 2023 noen av KSATs antennestasjoner i sitt Near Space Network.

KSAT har mer enn  kontakter med satellitter i måneden. Informasjonen fra satellittene gir viktig kunnskap om planeten vår, som varsling av vær, deteksjon av havis i Arktis, oljesøl og ulovlig fiske - for å nevne noe.

Det globale bakkenettverket til KSAT består av over 200 antenner på 23 forskjellige plasser i verden (2020), som styres fra Tromsø og Svalbard.
*Svalbard
*Tromsø
* Vardø
*Athens
* Azorerne *(partner station)*
*Puertollano
* Dubai
* Bangalore
* Singapore
* Mauritius
* Hartebeesthoek
* Tokyo
* Awarua
*Troll, Antarktis
* Inuvik
* Fairbanks
*Nuuk
* Los Angeles
* Panama
* Hawaii
* Cordoba *(partner station)*
*Punta Arenas
*Tolhuin *(partner station)*

Selskapet er eid likt (50/50) av Space Norway AS (50%) og Kongsberg Defence og Aerospace AS (50%). Selskapet er sertifisert med Achilles Certification og ISO 9001:2005 Certification.

## Referanser


## Eksterne lenker
*